rejauldu/bengali-wikipedia huggingface dataset:
সাধারণভাবে, চলমান আলোচনার অন্য সম্পাদকদের অবহিত করা পুরোপুরি গ্রহণযোগ্য, তবে শর্ত থাকে যে এটি আরও সম্পূর্ণরূপে ঐক্যমত্য অর্জনের জন্য অংশগ্রহণকে বিস্তৃত করার দ্বারা আলোচনার মান উন্নত করার অভিপ্রায় নিয়ে করা হয়েছে।  তদবির হল একটি আলোচনার ফলাফলকে একটি বিশেষ উপায়ে প্রভাবিত করার অভিপ্রায় নিয়ে দেয়া বিজ্ঞপ্তি এবং এটি অনুচিত হিসাবে বিবেচিত হয়। এর কারণ এটি সাধারণ ঐক্যমত্যের সিদ্ধান্ত গ্রহণের প্রক্রিয়াটিকে আপোষ করে বা ছাড় দেয় এবং তাই এটি সাধারণত বিঘ্নজনক আচরণ হিসাবে বিবেচিত হয়।  উপযুক্ত বিজ্ঞপ্তি এমন সম্পাদক যিনি আলোচনায় জড়িত থাকতে চান না কিন্তু  আলোচনা বিস্তৃতভাবে হবার জন্য আরো সকলকে অবগত করতে চান, তিনি নিম্নলিখিত যে কোনও একটিতে বার্তা রাখতে পারেন:  এক বা একাধিক উইকিপ্রকল্প বা অন্যান্য উইকিপিডিয়া সহযোগিতার পাতায় যারা আলোচনার জন্য বিষয়টিতে আগ্রহী হতে পারেন।  নীতি বা নির্দেশিকার আলোচনার মতো বিস্তৃত প্রভাব রয়েছে এমন আলোচনার জন্য একটি কেন্দ্রীয় অবস্থানে (যেমন আলোচনাসভায়)।  এক বা একাধিক সরাসরি সম্পর্কিত নিবন্ধের আলাপ পাতায়।  আলোচনায় উল্লিখিত কোনও ব্যবহারকারীর আলাপ পাতায় (বিশেষত যদি আলোচনাটি ব্যবহারকারীর আচরণ নিয়ে অভিযোগ সম্পর্কিত হয়)।  সংশ্লিষ্ট সম্পাদকদের ব্যবহারকারী আলাপ পাতায়। উদাহরণ অন্তর্ভুক্ত: সম্পাদকরা যারা বিষয় বা নিবন্ধে যথেষ্ট পরিমাণে সম্পাদনা করেছেন সম্পাদকগণ যারা একই বিষয় (বা ঘনিষ্ঠভাবে সম্পর্কিত বিষয়) নিয়ে পূর্বের আলোচনায় অংশ নিয়েছেন সম্পাদকগণ যারা ক্ষেত্রটিতে দক্ষতার জন্য পরিচিত সম্পাদকগণ যারা তাঁদেরকে অবহিত রাখতে বলেছেন দর্শকদের অবশ্যই তাদের মতামতের ভিত্তিতে বাছাই করা উচিত নয়—উদাহরণস্বরূপ, যদি পূর্বে কোনও নিবন্ধ মোছার পক্ষে সমর্থন করেছিল এমন সম্পাদকদের বিজ্ঞপ্তি প্রেরণ করা হয়, তবে যারা এটি রক্ষায় সমর্থন করেছেন তাদের অনুরূপ বিজ্ঞপ্তি পাঠানো উচিত। খুব বেশি ব্যবহারকারীদের বিজ্ঞপ্তি পাঠাবেন না এবং যেসব ব্যবহারকারী বিজ্ঞপ্তি গ্রহণ না করার জন্য বলেছেন তাদের কাছে বার্তা প্রেরণ করবেন না।
স্বাভিমানী শেতকারি সংগঠন বা এসএসএস (মারাঠি: स्वभिमानी शेतकरी उमेदवार) হল ভারতের মহারাষ্ট্রের কোলপুরে অবস্থিত একটি কৃষক ইউনিয়ন। এটি সংসদ সদস্য রাজু শেট্টি দ্বারা প্রতিষ্ঠিত হয়েছিল।  তারা আখ চাষির ন্যায্য মূল্য এবং অন্যান্য সমস্যা নিয়ে লড়াই করে।  ২০১৪ সালের জানুয়ারী পর্যন্ত স্বাভিমানী কৃষক সংগঠন শিবসেনা এবং ভারতীয় জনতা পার্টির নেতৃত্বে রাজ্যের শাসক মহাজোটের অংশ।  ২৮ সেপ্টেম্বর ২০১৫-এ এসএসএস মহারাষ্ট্রের ১৬ টি পক্ষের মধ্যে একটি ছিল যারা ২০০৫ সাল থেকে নিরীক্ষিত ব্যালেন্স শীট এবং আইটি রিটার্ন নথি জমা না দেওয়ার জন্য তার নিবন্ধন হারায়। এভাবে তারা তাদের সরকারি নির্বাচনী প্রতীক হারিয়েছে।   তথ্যসূত্র    বহিঃসংযোগ    অফিসিয়াল সাইট  আমছি মাটি আমছি মনসা  বিষয়শ্রেণী:মহারাষ্ট্রের কৃষি বিষয়শ্রেণী:ভারত ভিত্তিক কৃষি সংগঠন
শুক্র গ্রহের রূপরেখা হলো শুক্র গ্রহের একটি সামগ্রিক এবং প্রাসঙ্গিক বিষয়াবলীর নির্দেশিকা।  শুক্র গ্রহ সূর্য থেকে দূরত্বের দিক দিয়ে সৌরজগতের দ্বিতীয় গ্রহ। এই পার্থিব গ্রহটিকে অনেক সময় পৃথিবীর "বোন গ্রহ" বলে আখ্যায়িত করা হয়; কারণ পৃথিবী এবং শুক্রের মধ্যে গাঠনিক উপাদান এবং আচার-আচরণে ঘনিষ্ট মিল রয়েছে। এই গ্রহটি যখন সকাল বেলায় পৃথিবীর আকাশে উদিত হয় তখন একে লুসিফার বা শয়তান নামেও ডাকা হয়ে থাকে। বাংলায় সকালের আকাশে একে শুকতারা এবং সন্ধ্যার আকাশে একে সন্ধ্যাতারা বলে ডাকা হয়ে থাকে। এর কোনও প্রাকৃতিক উপগ্রহ নেই।  শুক্র প্রতি ২২৪.৭ পৃথিবী দিনে সূর্যকে  প্রদক্ষিণ করে। এর রয়েছে সৌরজগতের যেকোনো গ্রহের মধ্যে দীর্ঘতম ঘূর্ণন সময়কাল (২৪৩ দিন) এবং অন্যান্য বেশিরভাগ গ্রহের বিপরীত দিকে এর এই ঘূর্ণন। এর নামকরণ করা হয়েছে প্রেম ও সৌন্দর্যের রোমান দেবী ভেনাসের নামে। এটি চাঁদের পরে রাতের আকাশে দ্বিতীয় উজ্জ্বল প্রাকৃতিক বস্তু, যা −৪.৬ এর আপাত মাত্রায় পৌঁছে, ছায়া ফেলার জন্য যথেষ্ট উজ্জ্বল। এই গ্রহের পৃষ্ঠে বায়ুমণ্ডলীয় চাপ পৃথিবীর তুলনায় ৯২ গুণ বা মোটামুটিভাবে পৃথিবীতে পানির  নিচে যা পাওয়া যায়।   শুক্র গ্রহের শ্রেণিকরণ   জ্যোতির্বৈজ্ঞানিক বস্তু  মহাকর্ষীয়ভাবে গোলাকার বস্তু  গ্রহ  সৌরজগতের গ্রহ  অধস্তন গ্রহ  অভ্যন্তরীণ গ্রহ  শিলাময় গ্রহ   শুক্র গ্রহের ইতিহাস   শুক্র গ্রহের ইতিহাস।   শুক্র গ্রহে অনুসন্ধান   শুক্র গ্রহ পর্যবেক্ষণ ও অনুসন্ধান;  শুক্র গ্রহে কৃত্রিম বস্তুসমূহের তালিকা।   শুক্র গ্রহ অন্বেষণে পার্শ্ব-পরিক্রমণ এবং সরাসরি অভিযানসমূহ   ভেনেরা কর্মসূচি;  ভেনেরা ১;  ভেনেরা ২;  ভেনেরা ৩;  ভেনেরা ৪;  ভেনেরা ৫;  ভেনেরা ৬;  ভেনেরা ৭;  ভেনেরা ৮;  ভেনেরা ৯;  ভেনেরা ১০;  ভেনেরা ১১;  ভেনেরা ১২;   জনপ্রিয় সংস্কৃতিতে শুক্র গ্রহ    কল্পকাহিনীতে শুক্র গ্রহ;  ভেনাসিয়ান।   আরও দেখুন   জ্যোতির্বিজ্ঞানের রূপরেখা;  সৌরজগতের রূপরেখা;  মহাকাশ অনুসন্ধানের রূপরেখা।  এশেন লাইট;  সিথারিয়ান;  হেস্পেরাস;  নাইথ।   তথ্যসূত্র    বহিঃসংযোগ    Venus profile at NASA's Solar System Exploration site  Missions to Venus  and Image catalog  at the National Space Science Data Center  Soviet Exploration of Venus and Image catalog at Mentallandscape.com  Venus page at The Nine Planets  Transits of Venus at NASA.gov  Geody Venus, a search engine for surface features   মানচিত্রাঙ্কন বিষয়ক উপাদানসমূহ  Map-a-Planet: Venus by the U.S. Geological Survey  Gazetteer of Planetary Nomenclature: Venus by the International Astronomical Union  Venus crater database by the Lunar and Planetary Institute  Map of Venus by Eötvös Loránd University  বিষয়শ্রেণী:শুক্র গ্রহ বিষয়শ্রেণী:শিলাময় গ্রহ বিষয়শ্রেণী:প্রাচীনকাল থেকে জ্ঞাত জ্যোতির্বৈজ্ঞানিক বস্তু বিষয়শ্রেণী:সৌরজগতের গ্রহ
সেন্ট লুসিয়া জাতীয় ফুটবল দল () হচ্ছে আন্তর্জাতিক ফুটবলে সেন্ট লুসিয়ার প্রতিনিধিত্বকারী পুরুষদের জাতীয় দল, যার সকল কার্যক্রম সেন্ট লুসিয়ার ফুটবলের সর্বোচ্চ নিয়ন্ত্রক সংস্থা সেন্ট লুসিয়া ফুটবল অ্যাসোসিয়েশন দ্বারা নিয়ন্ত্রিত হয়। এই দলটি ১৯৮৮ সাল হতে ফুটবলের সর্বোচ্চ সংস্থা ফিফার এবং ১৯৮৬ সাল হতে তাদের আঞ্চলিক সংস্থা কনকাকাফের সদস্য হিসেবে রয়েছে।"At the Zurich meeting, Aruba, St Vincent and the Grenadines and St Lucia were accepted as members of CONCACAF which should lead to their membership in FIFA after two years." ১৯৮৯ সালের ১৮ই জুন তারিখে, সেন্ট লুসিয়া প্রথমবারের মতো আন্তর্জাতিক খেলায় অংশগ্রহণ করেছে; জ্যামাইকার কিংস্টনে অনুষ্ঠিত সেন্ট লুসিয়া জ্যামাইকার মধ্যকার উক্ত ম্যাচটি ১–১ গোলে ড্র হয়েছে।  ৯,০০০ ধারণক্ষমতাবিশিষ্ট জর্জ অডলাম স্টেডিয়ামে পিতোন নামে পরিচিত এই দলটি তাদের সকল হোম ম্যাচ আয়োজন করে থাকে। এই দলের প্রধান কার্যালয় সেন্ট লুসিয়ার রাজধানী ক্যাট্রিজে অবস্থিত। বর্তমানে এই দলের ম্যানেজারের দায়িত্ব পালন করছেন জামাল শাবাজ এবং অধিনায়কের দায়িত্ব পালন করছেন এক্লেয়ারের রক্ষণভাগের খেলোয়াড় পার্নেল উইলিয়ামস।  সেন্ট লুসিয়া এপর্যন্ত একবারও ফিফা বিশ্বকাপে অংশগ্রহণ করতে পারেনি। অন্যদিকে, কনকাকাফ গোল্ড কাপেও সেন্ট লুসিয়া এপর্যন্ত একবারও অংশগ্রহণ করতে সক্ষম হয়নি।  কার্ট ফেডেরিক, পার্নেল উইলিয়ামস, শেল্ডন এমানুয়েল, টাইটাস এলভা এবং ক্লিফ ম্যাগনাম ভালসিনের মতো খেলোয়াড়গণ সেন্ট লুসিয়ার জার্সি গায়ে মাঠ কাঁপিয়েছেন।  র‌্যাঙ্কিং ফিফা বিশ্ব র‌্যাঙ্কিংয়ে, ২০০৩ সালের এপ্রিল মাসে প্রকাশিত র‌্যাঙ্কিংয়ে সেন্ট লুসিয়া তাদের ইতিহাসে সর্বোচ্চ অবস্থান (১০৮তম) অর্জন করে এবং ২০১০ সালের মার্চ মাসে প্রকাশিত র‌্যাঙ্কিংয়ে তারা ১৯২তম স্থান অধিকার করে, যা তাদের ইতিহাসে সর্বনিম্ন। অন্যদিকে, বিশ্ব ফুটবল এলো রেটিংয়ে সেন্ট লুসিয়ার সর্বোচ্চ অবস্থান হচ্ছে ১৩৩তম (যা তারা ২০০৩ সালে অর্জন করেছিল) এবং সর্বনিম্ন অবস্থান হচ্ছে ১৮৯। নিম্নে বর্তমানে ফিফা বিশ্ব র‌্যাঙ্কিং এবং বিশ্ব ফুটবল এলো রেটিংয়ে অবস্থান উল্লেখ করা হলো:  ফিফা বিশ্ব র‌্যাঙ্কিং  বিশ্ব ফুটবল এলো রেটিং  প্রতিযোগিতামূলক তথ্য ফিফা বিশ্বকাপ  ফিফা বিশ্বকাপ   বাছাইপর্ব সাল  পর্ব  অবস্থান  ম্যাচ  জয়    হার      ম্যাচ  জয়    হার      ১৯৩০  অংশগ্রহণ করেনি  অংশগ্রহণ করেনি  ১৯৩৪  ১৯৩৮  ১৯৫০  ১৯৫৪  ১৯৫৮  ১৯৬২  ১৯৬৬  ১৯৭০  ১৯৭৪  ১৯৭৮  ১৯৮২  ১৯৮৬  ১৯৯০  ১৯৯৪  উত্তীর্ণ হয়নি  ২  ১  ০  ১  ২  ৩  ১৯৯৮  ২  ০  ০  ২  ১  ৬   ২০০২  ২  ১  ০  ১  ১  ১  ২০০৬  ৪  ২  ০  ২  ১০  ৭  ২০১০  ৪  ১  ০  ৩  ৪  ১১  ২০১৪  ৮  ১  ১  ৬  ১০  ২৯  ২০১৮  ২  ১  ০  ১  ৪  ৫  ২০২২  অনির্ধারিত  অনির্ধারিত মোট   ০/২১   ২৪  ৭  ১  ১৬  ৩২  ৬২  তথ্যসূত্র  বহিঃসংযোগ     ফিফা-এ সেন্ট লুসিয়া জাতীয় ফুটবল দল    কনকাকাফ-এ সেন্ট লুসিয়া জাতীয় ফুটবল দল   বিষয়শ্রেণী:সেন্ট লুসিয়া জাতীয় ফুটবল দল বিষয়শ্রেণী:উত্তর আমেরিকার জাতীয় ফুটবল দল বিষয়শ্রেণী:ক্যারিবীয় জাতীয় ফুটবল দল
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: অপসারণ করা হল।  — ইয়াহিয়া (আলাপ • অবদান) - ২৩:৫২, ১৩ সেপ্টেম্বর ২০২২ (ইউটিসি) সরোজ বল   – (অপসারণের প্রস্তাবনা দেখুনলগ দেখুন) () শুধুমাত্র জীবনানন্দ দাশ পুরস্কার পাওয়ার জন্য কেও উল্লেখযোগ্য হবেন কিনা সেটা প্রশ্নের বিষয়। এটি জাতীয় পর্যায়ের কোন পুরস্কার নয় বলেই প্রতীয়মান হচ্ছে। এবিষয়ে সম্প্রদায়ের আলোচনা প্রয়োজন —শাকিল (আলাপ · অবদান) ১৮:৫০, ৬ সেপ্টেম্বর ২০২২ (ইউটিসি)  তাৎপর্য বর্ণনা নেই। GNG তে উত্তীর্ণ নয়। শুধুমাত্র এই পুরস্কারের জন্য উল্লেখযোগ্য হবেন না। Deloar Akram (আলাপ • অবদান • লগ) ০৮:৫৮, ৭ সেপ্টেম্বর ২০২২ (ইউটিসি)  উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
ফেরহাদিজা মসজিদ (, ), যা ফেরহাত পাশা মসজিদ নামেও পরিচিত,যেটি বসনিয়া ও হার্জেগোভিনার সারাজেভো  শহরের (গভর্নর) ফেরহাদ-বেগ ভুকোভিচ নির্মাণ করেছিলেন, তিনি ছিলেন বিখ্যাত মধ্যযুগীয় কোসাকা  সম্ভ্রান্ত পরিবারের ভুকোভিচ পরিবারভুক্ত।Bosnia and Herzegovina  Commission to Preserve National Monuments:  Decision, footnote #3 Sarajevo Official Web Site: Ferhadija Mosque  ফারহাদিজা বা ফেরহাত পাশা মসজিদটির উপরে একটি গম্বুজ এবং ক্লোস্টারে তিনটি ছোট গম্বুজ রয়েছে এবং এটি বসনিয়া ও হার্জেগোভিনা এর ১৬ শতকের অটোমান শৈলিতে নির্মিত এবং ইসলামিক স্থাপত্য এর অন্যতম সেরা অর্জন।   বর্ণনা  ফেরহাদিজা মসজিদটি অটোমান শৈলীতে নির্মিত। এতে মসজিদটির উপরে একটি গম্বুজ, ক্লোস্টারে ছোট তিনটি  গম্বুজসহ বারান্দা এবং একটি  সুন্দর  মিনার রয়েছে।  ১৯৬৪-১৯৬৫ সালে মসজিদের অভ্যন্তরে আঁকা অলঙ্করণ গবেষণায় দেখা যায় এতে বিভিন্ন সময়কালের পাঁচটি চিত্রিত স্তর প্রকাশ করা হয়েছে।প্রথম স্তরের প্রাচীনতম এবং অত্যন্ত মূল্যবান অলঙ্করণগুলি ১৬শতকের  যার মধ্যে রয়েছে গম্বুজে, কার্নিস এবং পেন্ডেনটিভের উপর দিক, কোণার ক্যালোটের ভিত্তি, মিহরাব এবং জানালার নীচের সারির লুনেটগুলি। এতে রুমি অলঙ্কার নামে পরিচিত এক প্রকার অলঙ্কার রয়েছে যা  ফোকা এর আলাদজা মসজিদ এও দেখা যায়।   পরবর্তী স্তরগুলি ক্যালোটে, মিহরাব এর কেন্দ্রীয় অংশ এবং গম্বুজের পৃষ্ঠ যা ১৮ শতকের নির্মাণ শৈলীর বৈশিষ্ট্যসহ সম্পূর্ণরূপে ফুলের সজ্জা নিয়ে গঠিত। তৃতীয় এবং চতুর্থ স্তরগুলি ১৯ শতকের শেষের দিকে (১৮৭৮) এবং ২০ শতকের  প্রথম চতুর্থাংশের। ১৯৯২-১৯৯৫ সালে বসনীয় যুদ্ধ এর সময় মসজিদটি ব্যাপক ক্ষতিগ্রস্ত হয়েছিল।   আরও দেখুন  ইসলামি স্থাপত্য ইউরোপে ইসলাম  তথ্যসূত্র  বহিঃসংযোগ   Ferhadija Mosque - Sarajevo  বিষয়শ্রেণী:ধ্বংসকৃত মসজিদ বিষয়শ্রেণী:১৬শ শতাব্দীর মসজিদ বিষয়শ্রেণী:সারায়েভোর মসজিদ বিষয়শ্রেণী:বসনিয়া ও হার্জেগোভিনার মসজিদ বিষয়শ্রেণী:উইকিউপাত্তে স্থানাঙ্ক আছে
সানগোলে () ভারতের মহারাষ্ট্র রাজ্যের সোলাপুর জেলার একটি শহর।   জনসংখ্যার উপাত্ত  ভারতের ২০০১ সালের আদমশুমারি অনুসারে সানগোলে শহরের জনসংখ্যা হল ২৮,১০৩ জন। এর মধ্যে পুরুষ ৫২% এবং নারী ৪৮%।  এখানে সাক্ষরতার হার ৬৮%। পুরুষদের মধ্যে সাক্ষরতার হার ৭৫% এবং নারীদের মধ্যে এই হার ৬১%। সারা ভারতের সাক্ষরতার হার ৫৯.৫%, তার চাইতে সানগোলে এর সাক্ষরতার হার বেশি।  এই শহরের জনসংখ্যার ১৪% হল ৬ বছর বা তার কম বয়সী।   তথ্যসূত্র   বিষয়শ্রেণী:মহারাষ্ট্রের শহর
300px|thumb|right|ওয়ারদক প্রদেশের জেলাসমূহ  মায়দান শহর আফগানিস্তানের পূর্ব অঞ্চলের ওয়ারদক প্রদেশে অবস্থিত একটি অন্যতম জেলা। ২০০২ সালের আদমশুমারীর আনুমানিক হিসাব অনুযায়ী জেলাটির জনসংখ্যা ছিল প্রায় ১২১,৫৩১ জন এর মত, এর মধ্যে থেকে জাতিগতভাবে রয়েছে ৮৫% পশতুন এবং ১৪% তাজিক এবং বাকী ১% অন্যান্য সম্প্রদায়ের লোকজনের বসবাস। জেলাটির কেন্দ্রীয় শহরের নাম হচ্ছে ময়দান শহর।  আরো দেখুন  আফগানিস্তানের জেলা  তথ্যসূত্র   UNHCR District Profile, dated 2002-07-06, accessed 2006-08-14 (PDF).  বহিঃসংযোগ  Map of Maydan Shahr (PDF)  বিষয়শ্রেণী:তখর প্রদেশের জেলা
থাম্ব|জাতীয় সংসদ,বাংলাদেশ বাংলাদেশের সংবিধানের ৭০ নং অনুচ্ছেদে জাতীয় সংসদে স্বাধীন ভোটাধিকার সীমিত করা হয়েছে। এই অনুচ্ছেদটি সংসদ সদস্যদের তাদের নিজ দলের বিপক্ষে ভোট দেওয়া থেকে বিরত রাখে।  ইতিহাস ৭০ নং অনুচ্ছেদটি বাংলাদেশের রাষ্ট্রপতি বিচারপতি আবু সাঈদ চৌধুরী কর্তৃক প্রবর্তিত ‘বাংলাদেশ গণপরিষদ আদেশ ১৯৭২’-এর ফলস্বরূপ সংবিধানে লিপিবদ্ধ হয়েছিল। রাষ্ট্রপতি আবু সাঈদ চৌধুরী প্রধানমন্ত্রী শেখ মুজিবুর রহমানের পরামর্শে আদেশটি জারি করেন। শেখ মুজিবুর রহমান বিচলিত হয়েছিলেন যখন তাঁর নিজ দলের একজন আইনপ্রণেতা কে এম ওবায়দুর রহমান বাংলাদেশের গণপরিষদে একটি প্রশ্ন উত্থাপন করেছিলেন যে কেন গণপরিষদের আইন প্রণয়নের ক্ষমতা নেই। ১৯৭২ সালের অন্তর্বর্তীকালীন সংবিধানের অধীনে আইন প্রণয়নের ক্ষমতা নির্বাহী শাখার কাছে ছিল।  অনুচ্ছেদ সংবিধানের অনুচ্ছেদ নং ৭০-এ বলা হয়েছে:  প্রয়োগ অনুচ্ছেদটি অবাধ ভোট প্রতিরোধ এবং সংসদ সদস্যদের দল পরিবর্তন করতে প্রভাব ফেলে। সংসদ সদস্যরা তাঁদের দলের বিরুদ্ধে ভোট দিলে তাঁরা স্বয়ংক্রিয়ভাবে তাঁদের সংসদীয় আসন হারায়। অনুচ্ছেদ নং ৭০-এর ফলে বাংলাদেশের সংসদ মূলত ক্ষমতাসীন দল বা জোটের গৃহীত পদক্ষেপের জন্য পুতুল সংসদ হিসাবে কাজ করছে। সংসদও প্রধানমন্ত্রীকে অপসারণের জন্য অনাস্থা ভোট দিতে অক্ষম।  অনুচ্ছেদটি যুক্তরাজ্য, ভারত, পাকিস্তান ও অস্ট্রেলিয়ার আইনসভার মতো ওয়েস্টমিন্‌স্টার সিস্টেমের পাশাপাশি অন্যান্য গণতান্ত্রিক ব্যবস্থা, যেমন মার্কিন কংগ্রেস এবং জাপানিজ ডায়েটের নিয়মের বিপরীত।  সমালোচকদের যুক্তি ৭০নং অনুচ্ছেদ বাকস্বাধীনতা এবং বিবেকের স্বাধীনতাসহ সংবিধানের মৌলিক অধিকারের বিরোধী। সংসদে জবাবদিহিতার অভাব বাংলাদেশের প্রধানমন্ত্রীকে অবাধ ক্ষমতা দেয়, যিনি প্রায়ই একনায়কতন্ত্রের অভিযোগে অভিযুক্ত হন। অনাস্থা প্রস্তাবের বিকল্প ছাড়া প্রধানমন্ত্রীর ক্ষমতার প্রাতিষ্ঠানিক তদারকি ও ভারসাম্য উল্লেখযোগ্যভাবে সীমিত, কারণ এমন কিছু প্রতিকার রয়েছে যার মাধ্যমে একজন প্রধানমন্ত্রীকে আইনত বরখাস্ত করা যেতে পারে। সংস্কারের প্রস্তাব বিভিন্ন সময়ে রাজনৈতিক বিজ্ঞানী, বুদ্ধিজীবী, সাংবাদিক, নাগরিক অধিকার কর্মী এবং সংসদ সদস্যরা ৭০ অনুচ্ছেদ সংস্কার করার দাবি জানায়। ১৭ এপ্রিল ২০১৭ সালে অনুচ্ছেদটি চ্যালেঞ্জ করে হাইকোর্টে রিট আবেদন করা হয়। কিন্তু উচ্চ আদালত তা খারিজ করে দেয়। ২৩ অক্টোবর ২০২৪ সালে উক্ত অনুচ্ছেদের বৈধতা চ্যালেঞ্জ করে রিট আবার হাইকোর্টে রিট আবেদন করা হয়। ১৭ জুন ২০২৫ সালে অন্তর্বর্তী সরকার দ্বারা গঠিত জাতীয় ঐক্যমত্য কমিশন জানায়, বাংলাদেশের অধিকাংশ রাজনৈতিক দলগুলো সংবিধানের ৭০ অনুচ্ছেদ সংস্কারে সম্মত হয়েছে।  বিতর্ক ৭০ অনুচ্ছেদের কারণে সরকারের বা প্রশাসনের কার্যক্রমের ওপর আইনসভা বা জাতীয় সংসদের কোন নিয়ন্ত্রণ নেই। জাতীয় সংসদে সদস্যগণ বিভিন্ন বিষয়ে আলাপ আলোচনা করতে পারেন কিন্তু দিন শেষে সরকারের পক্ষেই মত দিতে হয়। এরফলে প্রধানমন্ত্রী ও মন্ত্রীদের সিদ্ধান্তের বিরুদ্ধে সদস্যগণ কিছু করতে পারে না।   আরো দেখুন   বাংলাদেশের সংবিধান   তথ্যসূত্র   বিষয়শ্রেণী:বাংলাদেশের সংবিধান বিষয়শ্রেণী:বাংলাদেশের রাজনীতি
থাম্ব|অ্যাডাম স্মিথ লেসে-ফেয়ার বা স্বেচ্ছায় বাণিজ্য () এমন একটি অর্থনৈতিক ব্যবস্থা বা পরিবেশ যেখানে ব্যক্তি মানুষ বা ব্যক্তি মালিকানাধীন ব্যবসায় প্রতিষ্ঠানের মধ্যে কোনরূপ সরকারি হস্তক্ষেপ ব্যতিরেকে ব্যবসায়-বাণিজ্য ও বিনিময় চলে৤ রাষ্ট্রের এহেন দৃষ্টিভঙ্গীকে অবাধনীতি বলা হয়। এটি ফরাসী "লেসে ফেয়ার, লেসে আলের, লেসে পাসে" প্রবচনটির সংক্ষিপ্ত রূপ যার অর্থ "করতে দাও, যেতে দাও, পাশ কাটাতে দাও"। এরকম পরিবেশে কোন ব্যবসায়-বাণিজ্যের ওপর সরকার আরোপিত শুল্ক-কর, ভর্তুকি, কোটা ইত্যাদি কোনরূপ সরকারি প্রত্যক্ষ বা পরোক্ষ হস্তক্ষেপ থাকবে না৤ অষ্টাদশ শতাব্দীতে ফ্রান্সে ফিযিওক্র্যাটরা ব্যবসায়-বাণিজ্যের ওপর সরকারি নিয়ন্ত্রণ হ্রাসের দাবীতে এই লেসে-ফেয়ার তত্ত্বের প্রচার করে৤  সরকারী নিয়ন্ত্রণ ঊনবিংশ শতাব্দীর প্রথম ভাগে এবং মধ্য ভাগ থেকে এই শব্দটি মুক্ত বাজার অর্থনীতির সমার্থক শব্দ হিসেবে ব্যবহৃত হয়ে আসছে। ইংরেজি ভাষার জগতে এই শব্দের আবির্ভাব ১৭৭৪ সালে জর্জ হোয়াটলির লিখা "Principles of Trade" গ্রন্থে। এই শব্দটির সাধারণ অর্থ, ন্যূনতম সরকারি হস্তক্ষেপের কারণে যে ব্যবস্থায় ব্যক্তিগত প্রচেষ্টা এবং উৎপাদন ব্যবস্থার ব্যাপক স্বাধীনতা থাকে সেই ব্যবস্থাই সর্বোত্তম।Buder, Stanley. 2009. Capitalizing on Change: A Social History of American Business Pg. 13. .http://www.econlib.org/library/Enc/Capitalism.html "A fully free economy, true laissez-faire, never has existed...", Robert Hessen, senior research fellow at Stanford University's Hoover Institution   তথ্যসূত্র   [{অ্যাসিওরেনস ডাইজেস্ট}]  বিষয়শ্রেণী:অর্থনীতি বিষয়শ্রেণী:অর্থনীতি (সামাজিক বিজ্ঞান) বিষয়শ্রেণী:পুঁজিবাদ বিষয়শ্রেণী:ব্যক্তিবাদ বিষয়শ্রেণী:রাজনৈতিক আন্দোলন বিষয়শ্রেণী:রাজনৈতিক তত্ত্ব বিষয়শ্রেণী:ডানপন্থী রাজনীতি বিষয়শ্রেণী:নব্য উদারনীতিবাদ বিষয়শ্রেণী:ডানপন্থী মতাদর্শ বিষয়শ্রেণী:অর্থনৈতিক উদারনীতি বিষয়শ্রেণী:ধ্রুপদী উদারনীতি
ড. শফিক আহমেদ সিদ্দিক (জন্ম: ২৭ আগস্ট ১৯৫০) বাংলাদেশী শিক্ষাবিদ যিনি ঢাকা বিশ্ববিদ্যালয়ের অধ্যাপক ছিলেন। তিনি ঢাকা কমার্স কলেজের গভর্নিং বডির চেয়ারম্যান ছিলেন। তিনি বাংলাদেশ ইউনিভার্সিটি অব বিজনেস অ্যান্ড টেকনোলজির চেয়ারপারসন এবং অ্যাসোসিয়েশন অব প্রাইভেট ইউনিভার্সিটিজ অব বাংলাদেশের ভাইস-চেয়ারপারসন ছিলেন।   প্রাথমিক জীবন  শফিক আহমেদ সিদ্দিক ২৭ আগস্ট ১৯৫০ সালে জন্মগ্রহণ করেন। তার পিতা আবু সিদ্দিক ও মাতা শামসুন নাহার সিদ্দিক। তারা ৩ ভাইয়ের মধ্যে রফিক আহমেদ সিদ্দিক (মৃত্যু ১৫ জুন ২০১৯) বাংলাদেশ স্টিল অ্যান্ড ইঞ্জিনিয়ারিং কর্পোরেশনের চেয়ারম্যান ছিলেন এবং আরেকভাই তারেক আহমেদ সিদ্দিক সাবেক প্রধানমন্ত্রী শেখ হাসিনার প্রতিরক্ষা উপদেষ্টা। তিনি ঢাকা বিশ্ববিদ্যালয় থেকে স্নাতক ও স্নাতকোত্তর সম্পন্ন করেন। তিনি সাউদাম্পটন বিশ্ববিদ্যালয় থেকে ফিন্যান্সে দ্বিতীয় স্নাতকোত্তর সম্পন্ন করেন। লন্ডনের ব্রুনেল বিশ্ববিদ্যালয় থেকে তিনি পিএইচডি সম্পন্ন করেন।  ১৯৭৭ সালে তিনি বিয়ে করেন বঙ্গবন্ধুর কনিষ্ঠ কন্যা শেখ রেহানাকে। এই দম্পতির একমাত্র ছেলে রাদওয়ান মুজিব সিদ্দিক ববি এবং দুই মেয়ের মধ্যে টিউলিপ সিদ্দিক যুক্তরাজ্যের পার্লামেন্ট সদস্য আজমিনা সিদ্দিক লন্ডনে কন্ট্রোল রিস্কের পরামর্শদাতা।   কর্মজীবন  শফিক আহমেদ সিদ্দিক ১৯৭৪ সালে ঢাকা বিশ্ববিদ্যালয়ে যোগদান করে ১৯৮৬ সালে সহকারী অধ্যাপক পদে উন্নীত হন। ১৯৯০ থেকে ১৯৯২ সাল পর্যন্ত তিনি সহকারী অধ্যাপক হিসাবে লন্ডনের ব্রুনেল বিশ্ববিদ্যালয়ে অধ্যাপনায় যোগ দিয়ে ১৯৯৩ সালে সহযোগী অধ্যাপক হিসেবে পদোন্নতি পান। তিনি সিদ্দিক বাংলাদেশ ইউনিভার্সিটি অব বিজনেস অ্যান্ড টেকনোলজির প্রতিষ্ঠাতা চেয়ারপারসন।  তিনি ঢাকা কমার্স কলেজের গভর্নিং বডির চেয়ারম্যান ছিলেন। তিনি বঙ্গবন্ধু মেমোরিয়াল ট্রাস্টের প্রতিষ্ঠাতা সম্পাদক। এর আগে তিনি ঢাকা বিশ্ববিদ্যালয়ের ব্যুরো অব বিজনেস রিসার্চের চেয়ারপারসন হিসেবে দায়িত্ব পালন করেন। তিনি বাংলাদেশের বেসরকারি বিশ্ববিদ্যালয় সমিতির ভাইস চেয়ারপারসন হিসাবেও দায়িত্ব পালন করেছেন। তিনি বাংলা একাডেমির আজীবন সদস্য।   বিতর্ক  শফিক আহমেদ সিদ্দিক ২০০৪ সালে মতিউর রহমান রেন্টুর বিরুদ্ধে তার বই আমার ফাঁসি চাই (১৯৯৯) নিয়ে মানহানির মামলা করেন। ১৮ এপ্রিল ২০০৭ সালে ঢাকার একটি আদালত সিদ্দিককে ১০ লাখ টাকা ক্ষতিপূরণ প্রদানের রায় জারি করেন। ক্ষতিপূরণ পেতে ব্যর্থ হলে তিনি রেন্টুর সম্পত্তি বাজেয়াপ্ত করার জন্য ১০ আগস্ট ২০০৭ সালে একটি মামলা দায়ের করেন।  ১৮ ফেব্রুয়ারি  ২০০৬ সালে তিনি বাংলাভিশনে থাকাকালীন দ্য ডেইলি স্টারের সম্পাদক  মাহফুজ আনামের বিরুদ্ধে ৬৫টি মামলাকে একটি স্ট্রিংকে "বাড়াবাড়ি হচ্ছে" হিসাবে বর্ণনা করেছিলেন।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:১৯৫০-এ জন্ম বিষয়শ্রেণী:বাংলাদেশ আওয়ামী লীগের রাজনীতিবিদ বিষয়শ্রেণী:শেখ পরিবার বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী বিষয়শ্রেণী:ঢাকা বিশ্ববিদ্যালয়ের শিক্ষক
লিগিট (লেসবিয়ান অ্যান্ড গে ইমিগ্রেশন টাস্ক ফোর্স) কানাডার একটি সংস্থা, যা ১৯৯১ সালে প্রতিষ্ঠিত হয়েছিল। এই সংস্থাটি লেসবিয়ান, গে, উভকামী এবং ট্রান্সসেক্সুয়ালদের অভিবাসন সমতার জন্য কাজ করে এবং সম-লিঙ্গের দম্পতিদের অভিবাসন সংক্রান্ত তথ্য সরবরাহ করে।কানাডাকে সম-লিঙ্গের অংশীদারদের অভিবাসনের অনুমতি দেওয়ার জন্য উচ্চ-পর্যায়ের আইনি চ্যালেঞ্জগুলিতে এলইজিআইটি একটি গুরুত্বপূর্ণ ভূমিকা পালন করেছিল।   ইতিহাস  লিগিট ১৯৯১ সালের ডিসেম্বরে ভ্যাঙ্কুভারে একটি তৃণমূল লবিং গ্রুপ হিসেবে প্রতিষ্ঠিত হয়। কানাডিয়ান ও অ-কানাডিয়ান সঙ্গীর মধ্যে সম্পর্কযুক্ত একদল মানুষ, যার মধ্যে ক্রিস্টিন মরিসি এবং আইন অধ্যাপক ডগলাস সন্ডার্সও ছিলেন, এই গ্রুপটি প্রতিষ্ঠা করেন। নব্বইয়ের দশকের শুরুর দিকে, এই গ্রুপটি কানাডার অভিবাসন আইন সম্পর্কিত সম-লিঙ্গের সম্পর্ক নিয়ে প্রথম দিকের কিছু আইনি চ্যালেঞ্জের নেতৃত্ব দেয়। এর মধ্যে ছিল কানাডিয়ান ক্রিস্টিন মরিসির সাথে সম্পর্কযুক্ত একজন আইরিশ-আমেরিকান নারীর অভিবাসন আবেদন প্রত্যাখ্যানের বিরুদ্ধে একটি আইনি চ্যালেঞ্জ। এই আইনি চ্যালেঞ্জগুলিতে যুক্তি দেওয়া হয়েছিল যে, কানাডার চার্টার অফ রাইটস অ্যান্ড ফ্রিডমসের পরিপন্থী হয়ে ব্যক্তিদের তাদের যৌন অভিমুখের ভিত্তিতে বৈষম্য করা হচ্ছে।LaViolette 2004, p. 174  ২০০০-এর দশকের শুরুর দিকে, এলইজিআইটি-এর প্রতিনিধিরা নীতি প্রণয়ন প্রক্রিয়ায় সম-লিঙ্গ-অন্তর্ভুক্তিমূলক অভিবাসন আইনের পক্ষে ওকালতি করেন। এর ফলে কানাডা তার অভিবাসন আইনকে লেসবিয়ান এবং গে পরিবারের অভিবাসনের জন্য আরও অন্তর্ভুক্তিমূলক করে তোলে।   তথ্যসূত্র   বিষয়শ্রেণী:কানাডা ভিত্তিক মানবাধিকার সংগঠন বিষয়শ্রেণী:কানাডা ভিত্তিক এলজিবিটিকিউ সংগঠন বিষয়শ্রেণী:এলজিবিটিকিউ সংগঠনের স্টাব
নাজিরপুর থানা বাংলাদেশের পিরোজপুর জেলার নাজিরপুর উপজেলার একটি থানা।   প্রতিষ্ঠাকাল    প্রশাসনিক এলাকাসমূহ  নাজিরপুর উপজেলার ৯টি ইউনিয়নের প্রশাসনিক কার্যক্রম নাজিরপুর থানার অধীন।  ইউনিয়নসমূহ:  ১নং মাটিভাঙ্গা  ২নং মালিখালী  ৩নং দেউলবাড়ী দোবড়া  ৪নং দীর্ঘা  ৫নং শাখারীকাঠী  ৬নং নাজিরপুর সদর  ৭নং সেখমাটিয়া  ৮নং শ্রীরামকাঠী  ৯নং কলারদোয়ানিয়া   আরও দেখুন   নাজিরপুর উপজেলা  পিরোজপুর জেলা  বাংলাদেশের থানাসমূহের তালিকা   তথ্যসূত্র    বহিঃসংযোগ   বিষয়শ্রেণী:পিরোজপুর জেলার থানা বিষয়শ্রেণী:নাজিরপুর উপজেলা
জো কুইগলি (জন্ম ৫ ডিসেম্বর ১৯৬১) একজন অবসরপ্রাপ্ত অস্ট্রেলীয় হাতুড়ি নিক্ষেপকারী।  তিনি ১৯৮৫ প্যাসিফিক কনফারেন্স গেমসে ব্রোঞ্জ পদক জিতেছিলেন  এবং ১৯৮৬ কমনওয়েলথ গেমসে পঞ্চম স্থান অর্জন করেছিলেন। এখানেও তিনি গোলক নিক্ষেপে রৌপ্য পদক জিতেছেন।    তথ্যসূত্র   বিষয়শ্রেণী:কমনওয়েলথ গেমসের অ্যাথলেটিক্সে পদক বিজয়ী বিষয়শ্রেণী:কমনওয়েলথ গেমসে রৌপ্যপদক বিজয়ী অস্ট্রেলীয় বিষয়শ্রেণী:১৯৮৬ কমনওয়েলথ গেমসের মল্লক্রীড়াবিদ (ট্র্যাক অ্যান্ড ফিল্ড) বিষয়শ্রেণী:জীবিত ব্যক্তি বিষয়শ্রেণী:১৯৬১-এ জন্ম বিষয়শ্রেণী:অস্ট্রেলীয় পুরুষ হাতুড়ি নিক্ষেপকারী বিষয়শ্রেণী:অস্ট্রেলীয় পুরুষ গোলক নিক্ষেপকারী
{{#expr:<1}}{{#expr:<2060}}|111=|011=|001=|000=}}|d={{#expr:<-1 }}{{#expr:<0}}{{#expr:<1}}{{#expr:<220}}|11111=|01111=|00111=| 00011=|00001=|00000=}}}}|c={{#switch:{{#expr:<-39}}{{#expr:<1}}{{#expr:<31}}|111=|011=|001=|000=}}|m={{#switch:{{#expr:<-9}}{{#expr:<1}}{{#expr:<11}}|111=|011=|001=|000=}}}}Produces a representation of a logically-numbered year/decade/শতাব্দী/সহস্রাব্দ (first parameter). Second para is y/d/c/m. Representation style depends on the third parameter: (parameter empty or absent): links to the year if it has an article (not a redirect) y: always links n: never links  t: produces simple text (no no-break spaces etc.), e.g. for use in category names s: displays AD or BC in small capitals a: adds AD if not BC ys, ya, ysa, ns, na, nsa, sa: permitted combinations of above options  Used by .  Dr-make
জাপানের ওসাকা শহরের ফুকুশিমা-কুতে অবস্থিত একটি একটি ১৬ তলা দাপ্তরিক ভবন। শহরের মহাসড়ক ইকেদা রুটের জন্য জনপ্রিয় যেটি ভবনের মধ্যে দিয়ে অতিক্রম করেছে। ১৯৮৯ সালে ভবনটির মধ্য দিয়ে ইকোদা মহাসড়কের উমেদা প্রস্তানের অংশটি  নির্মাণ করা হয়। ফলে  ভবনের মধ্য দিয়ে মহাসড়ক অতিক্রমের বিরল দৃষ্ঠান্ত স্থাপিত হয়েছে।   কাঠামো  বৃত্তাকার প্রস্থচ্ছেদ সহ ভবনের দুটি মূল কাঠামো রয়েছে। হানশিন এক্সপ্রেসওয়ে এর ইকেদা রুটের উমেদা প্রস্থান (ইকেদার দিক থেকে মহাসড়কটি দিয়ে প্রস্থান করার সময়) এই ভবনের পঞ্চম তলা থেকে সপ্তম তলার মধ্য দিয়ে অতিক্রম করে। শুধুমাত্র মহাসড়কটির জন্য সেই তলাগুলো ভাড়া নেওয়া হয়েছে। ভবনের লিফট সে তলাগুলোর মধ্য দিয়ে যাবার সময় সরাসরি ৪র্থ থেকে ৮ম তলায় না থেমেই অতিক্রম করে। যে তলাগুলো যেগুলোর মধ্যে দিয়ে মহাসড়কটি অতিক্রম করেছে সেগুলো লিফট, সিঁড়ি ও যন্ত্রপাতিতে বোঝাই। মহাসড়কটির ভবনের সাথে কোন সরাসরি যোগাযোগ নেই ।(German) Martin Hackl, Marco Witt, Simon Bethke and Martina Beils: Verkehrsplanung: Durch dieses Hochhaus führt eine Autobahn (Transportation planning: An Expressway passes through this sky scraper), ProSieben – Galileo Magazine, Episode 397, Season 2016, 28 December 2016 (YouTube) ভবনের কাঠামোকে সহায়তা দেবার জন্য মহাসড়কটি এটি সেতুর মতো করে ভবনটিকে অতিক্রম করে । শব্দ এবং কম্পন থেকে রক্ষা করার জন্য মহাসড়কটি একটি কাঠামো দ্বারা বেষ্টিত। তাছাড়া ভবনের ছাদে হেলিপ্যাড রয়েছে।   ইতিহাস  জাপান সম্রাজ্যের মেইজি আমলের প্রথম থেকেই কাঠ ও কয়লা ব্যবসার জন্য এই জমি ব্যবহার করা হতো, তবে জ্বালানীর অন্যান্য উৎস ধীরে ধীরে বিকশিত হওয়ার ফলে সেই ব্যবসাপ্রতিষ্ঠানগুলো ভেঙে পড়েছিল। ১৯৮৩ সালে এই এলাকার পুনর্নির্মাণের পরিকল্পনা অনুমোদিত হয়েছিল, তবে মহাসড়কের পরিকল্পনা ইতোমধ্যে করা হয়ে যাওয়ায় ভবনের অনুমতি দিতে অস্বীকার করা হয়। তবে ভূমির স্বত্ত্বাধিকারীরা হাল ছাড়তে নারাজ ছিলেন এবং বর্তমান সমাধানে পৌঁছানোর জন্য হানশিন এক্সপ্রেসওয়ে কর্পোরেশনের সাথে প্রায় পাঁচ বছর ধরে আলোচনা চলে।  যদিও সাধারণত মহাসড়ক নির্মাতা কর্পোরেশনগুলো জমি ও মহাসড়ক ক্রয় করে থাকে,  এক্ষেত্রে সে পদ্ধতির সফলতা নিশ্চিত ছিল না যার ফলে অনেক ধরনের সমস্যা উৎপন্ন হতে পারতো। সেকারণে একই জায়গায় মহাসড়ক এবং ভবনের একীভূত উন্নয়নের অনুমতি দেওয়ার জন্য ১৯৮৯ সালে মহাসড়ক আইন, নগর পরিকল্পনা আইন, নগর পুনর্বাসনের আইন এবং ভবন নির্মাণ নির্দেশনায় পর্যন্ত আংশিকভাবে সংশোধন করা হয়েছিল। আইনগুলির সংশোধন মূলত টোকিওর টরোনিমন, মিনাতো-কু এর আশেপাশে দ্বিতীয় চক্রাকার সড়ক নির্মাণের সুবিধার্থে তৈরি করা হয়েছিল, কিন্তু শেষ পর্যন্ত সেখানে প্রয়োগ করা হয়নি । পরিবর্তে সিস্টেমটি গেট টাওয়ার ভবন নির্মাণের সময় কার্যকর করা হয়েছিল। এটি একটি মহাসড়ক অতিক্রম করার জাপানের প্রথম ভবন । সাধারণত, এই ক্ষেত্রে মহাসড়কগুলি এখনও মাটির উপরে নির্মিত এবং একটি ভবনের মধ্য দিয়ে যাওয়া অত্যন্ত বিরল ঘটনা।  চিত্রশালা  তথ্যসূত্র   বহিঃসংযোগ   হানশিন এক্সপ্রেসওয়ে এবং গেট টাওয়ার ভবন ফটোসেট  হানশিন এক্সপ্রেসওয়ে কর্পোরেশন   বিষয়শ্রেণী:ওসাকার ভবন ও স্থাপনা বিষয়শ্রেণী:জাপানের মহাসড়ক বিষয়শ্রেণী:১৯৯২-এ নির্মিত দাপ্তরিক ভবন বিষয়শ্রেণী:ওসাকা প্রিফেকচারের যোগাযোগ বিষয়শ্রেণী:১৯৯২-এ জাপানে প্রতিষ্ঠিত